
coperta faţă: 

fotografie de Mădălina Grama-Toma 

aceste elegii 

Mirelei Adriana Anghelache 

Vulturul 


lui Falcon 


De-acum vârfurile teribile ale nopţii 

se pot toci 

suntem din nou 

cum ne-a clădit Dumnezeu, 

oameni vii, 

măsluiţi de zile, 

nimic nu s-a schimbat, 

numai vorbele noastre mai pot ispiti 

azi puţin spre stânga, 

mâine spre dreapta, 

un echilibru ciudat 

asemenea zeilor pe care-i slăvim 

credem cu toţii febrili 

în tot ce visăm, 
iarăşi copii: 

- Sufletul tău spre ce hotar nestăvilit se¬ 
ri dreaptă? 

- Al meu? întotdeauna, 

chiar şi de aici de la mii de kilometrii, 
ia rata spre singura destinaţie posibilă, 
spre... Horia Romană! 

Satul 


autorului 


Şi aş vrea ca apele din jurul meu 
şi dorurile toate 
să tacă doar o clipă 
să pot lua iarăşi drumul obosit 
spre dealul dintre case. 

De-acolo-n vale să privesc 
să-mi mângâi încă o dată satu' 
un nobil cavaler ţinându-şi scutul greu 
strălucitor în aurul amiezii. 

Las poarta curţii larg deschisă 
şi-n ochiul ei zâmbind cu trudă 
rămâne un timp să mă petreacă 
bătrîna casă rezemată-n prispă. 

Mă recunoaşte uliţa şi nu mă latră câinii 
- nebunul trece iarăşi pe la gardul lor- 
sunt eu aşa cum am trăit o viaţă 
doar paşii nu mă mai cunosc 
grăbiţi de-acum să alerge-n altă parte. 

Dobrogea 


Mădălinei 


Vei veni şi te voi recunoaşte, 

după obrajii tăi răsărindu-mi în palme ca 

melcii în răscrucea drumului, 

după lumina zorilor arşi din ochii tăi ca două 

dimineţi pierdute de august, 

după trupul tău de sirenă niciodată cuprins de 

ape, 

după gustul de lut pe care ţi-1 lasă sărutul în 
inima mea. 

Ţi-aş trimite, Doamne, 
caii mei 


Ninei 


Ţi-aş trimite, Doamne, caii mei înapoi acasă, 
Pe lângă mine ei nu-şi mai găsesc rostu' 

Nici câmpuri nu mai sunt să le alerge, 
nici râuri să le treacă, 

Nici ceruri să-ntrebe, nici inimi să le 
vorbească. 

Ţi-aş trimite, Doamne, caii mei să pască. 

Ţi-aş trimite, Doamne, caii mei acasă, 

Sub copite de ieri pământul a început să le 
crească 

Şi-n şeile lor dihăniile nopţii şi-au făcut casă. 
Ţi-aş trimite, Doamne, caii mei să pască. 

Ţi-aş trimite, Doamne, caii mei acasă, 

Eu degeaba îi mângâi şi-i îndop cu poveţe, 
Zilele toate mă privesc cum mă-ntunec 
Şi-n blânzi ochii lor a căzut bruma. 

Ţi-aş trimite, Doamne, caii mei să pască 
Raiul la tine la poartă. 

Destul am crezut 


Scârbit, de azi, 

nu mai aştept nimic de la nimeni! 
Pornite din mocirlă şi din cer 
hotarele lumii mele toate 
s-au strâns 

şi ca fraţii unite şi ele 
într-o lamă de cuţit 
mi-au ajuns la os. 

Desigur, voi mai dansa! 
voi mai dansa pentru încă o vreme 
cu spiritul meu de saltimbanc 
cum am mai dansat: singur. 

Pe marginea asta subţire a lumii, 

sluţindu-mă şi tot făcându-mă de râs, 

îm timp ce, acolo, 

unde numai eu sunt, 

fioros, vântul deşertului Gobi 

va continua să bată de temut 

răscolindu-mi amintirile, 
într-un singur loc, 
mereu în acelaşi loc. 

Unde-mi sunt prietenii? 

Lăuză, iubirea mea învinsă, plânge! 
şi mioapă aproape, 
iat-o, privindu-şi 
copilul mort. 

Se spune că îndepărtările toate 

încep mai întâi şi mai întâi cu o poveste. 

şi se pare că aşa e... 

inimile noastre tinere 

care au vibrat 

cu toată forţa şi iubirea lor 

la zidirea neîncetată a lumii 

acum au îngheţat. 

Cu zelul unor cărăbuşi 

împreună am clădit şi tot împreună am sperat, 
apoi deveniţi înţelepţi peste noapte 
extrem de raţionali dintr-odată 
ne-am trădat cu nesaţ până am ajuns 
străini unii altora. 

Vinovaţi sau nevinovaţi, 

nu am repetat 

decât lecţia ce ne deschide, 

saturaţi, 

către moarte. 

Acum, fugiţi! 

Fugiţi! 

plecaţi din preajma mea... 

şi voi, belicoşilor, şi voi, politicoşilor, 

să ne dăm pace. 

Bon voyage, tuturor! 

V-am iubit! 
şi destul am crezut, 
doar lecţia mi-am învăţat-o: 
lumea mea nu sunteţi voi! 

Boi cu plai 


Va fi o zi, va fi ca orişicare, 
învins, târât din satul meu de-un car de boi, 
Vor râde pe la garduri neamurile-n ascultare, 
Dar eu nu le voi râde râsul înapoi. 

Va fi o zi, va fi ca orişicare, 

Bătrâna casă va avea un alt stăpân, 
în curte lucrurile-mi scoase la vânzare, 

Din ce-am iubit, la nori, 

Doar ftimul drept mă va urma pe drum. 

Va fi o zi, va fi o zi ca orişicare 
Cu luna răsfirându-şi genele pe dealuri 
Va plânge singură-n urma mea 
Dar plânsul ei de viu l-am plâns aşişderea 
Şi asta nu e doar ruşinea mea. 

Primăvara lui Zorba 


lui Sebi 


Toată viaţa am visat şi am crezut 

în renaşterea omului, 

simplu, 

prin cea a fratelui şi aproapelui său. 

Prin om! ...şi a mea asemeni. 

Vai! dar câte culori nu risipeşte primăvara, 
şi totuşi fără ea, cine ar mai fi viu printre noi?! 

Acum, 

când în focul crunt al neliniştii 
şi al căutărilor prin beznă 
am pus pe jar: şi masa şi butoiul 
în jurul cărora obişnuiam să joc, 

-cum numai surzii şi nebunii vieţii mai 
îndrăznesc s-o facă- 
în roluri de beţiv şi preacurvie, 
mă-ntreb: la ce e bună viaţa?! 

Vai! dar de câte culori nu se 
lipseşte primăvara! 

şi totuşi cum rămâne ea mereu: 

Regina Florilorl 

Nu, nu! 

nu moartea mi-a fugărit din inimă, 
nici voinicia şi nici voinicul, 
şi nici măcar, cu toată durerea, 
evaporarea celui mai frumos şi cinstit surâs, 
ci numai faptul 

că astăzi noi dansăm şi bem ca fraţii, 
iar mâine-n zori, odată cu păcatul, 
tu, prietenul şi zeul meu, 
de frica lui, 

te vei pişa atât pe prispă, 
dar şi pe visul meu. 

Colonia bărbatului (#1) 


Ia-mi moartea şi-o îngroapă, bărbăţelul meu 
O iau, i-am spus şi am ieşit iute afară 
Am atârnat de lemnul şurii interior 
O frânghie udă cu o mie de zimţi 
Şi toată noaptea am pândit 
în oţelul ierbii din deal 
Numai oleacă respirând 
Ca să nu fiu auzit. 

Trebuie să vină prăpădita, îmi ziceam 

Trebuie să vină s-o ia 

Trebuie. 

Luna se-nălţa tare 
Luminoasă ca zăpada se-nălţa 
Timpul de lângă mine de plăcerea ei 
se legăna 

Numai în fum de ţigară 
Şi dealul, eu, cât şi boala muierii 
ne îngropam 

Ne îngropam. 


Aşa ne-au găsit 
Şi proştii 
Dar şi deştepţii 
Peste o mie de ani 

Cu versurile astea îngheţate pe buze, 
în casă: ea 
Pe deal: eu, 

Luna tare pe cer 

Şi frânghia uscată de-acum cu o mie de zimţi 
Bălăngănindu-se-n şură. 

Iar regulile astea nu eu le-am făcut 
Cum nu eu am făcut 
izotopul radiocativ de carbon 
Şi nici nucelul acestuia atomic 
Cu cei 6 protoni şi 8 neutroni 
Fir-ar să le fie ţigănia de râs! 

Bea Domnul, beu şi eu 


cu dor de Mihai 

care între timp , de Ia scrierea şi până la publicarea 

poemului, 
s-a spânzurat 


Bea Domnul vin, beu şi eu 

ca o mangustă din căldarea lui 

numai venin 

eu nu's nichita, 

nici buffalo bill 

sunt doar giordano bruno 

şi-n jurul meu de câte ori mă-mbăt 

aliniez planetele aşa cum îmi doresc. 

Nu stau pe gânduri 

şi nu-ncerc să-ngreunez scenarii 

din valea râului din care beau 

binevenite sunt să bea cu mine 

fetiţele cu sorţ în brâu*. 

iar cele care nu mai joacă când le cânt 

mai bine toate sub cuvânt 

să piară-n lumea umbrelor din veac 

râzând cu râsul lor nebun* 

pe inima mâhnitelor şi supăratelor Erinii. 

Ce-mi pasă mie când sunt beat? 

Bea Domnul vin, beu şi eu...venin 

eu nu sunt nichita 

nici buffalo bill 

sunt doar giordano bruno 

şi dintr-o pensie de om nebun 

în veacul ăsta lăbărţat de ură 

sorb din venin cu supra-mi de măsură. 

Ce-mi pasă mie când sunt beat? 

Bea Domnul vin, beu şi eu...venin 
şi simţ pe toţi că vă iubesc 
de parcă aş bea doar vin. 

*din cântecul “Pe sub fereastră trece-un râu ”, Ileana 
Sărăroiu 

Colonia bărbatului (#2) 


Colonia bărbatului nu este mai mare de o 
palmă 

o palmă de pământ, de fier 

de durere sau de renunţare 

sau una de bună-ziua primită pe obrazul ud şi 

stomacul gol 

De câte ori cade, bărbatul e numai în raza 
coloniei sale 

şi se-ntâmplă ca fiinţe mici, miloase şi 
nevăzute 

să-l culeagă, să-i pună inima la loc 
şi să-l repună în drepturi ca rege al coloniei 
...însă de cele mai multe ori acesta e îngropat 
ca un cerşetor 
cu mâinile afară 

undeva la periferia propriei colonii. 

Unii spun că ar fi un prizonier acolo 
chiar dacă în marginile coloniei el se 


22 | P a g e 



comportă ca o pasăre 
şi face scheme de zbor; 

adevărul adevărat e că bărbatul nu poate zbura 

şi e doar un tip muncitor, 

care când nu zugrăveşte 

taie iarbă la caii verzi desenaţi tot de el pe 

umerii penitenciarului 

iar noaptea de sete 

patrulează împreună cu un bulldog ca nimeni 
să nu fugă de sub jurisdicţia sa. 

Pe scurt e un fel de profesor modern de 
română 

încurcat în firele presupuse ale poeziei nord- 
americane. 

Şi încă nu se ştie ori nu ni s-a spus tot! 
cum ar fi de exemplu 
care este cel mai important lucru din viaţa 
unei astfel de bărbat şi a coloniei sale. 

Eu am stat de multe ori de vorbă cu el acolo, 
mulţi ani am petrecut alături 
şi oricât am încercat 

nu am putut încă afla clar cum stau lucrurile 
Mi-a rămas doar aşa în inimă şi mai puţin în 

minte 

steagul ăla bâţâindu-se deasupra coloniei 
(pe care l-am privit mereu cu invidie): 

“You are on Indian Land!” 
deşi sincer, 

cum l-am văzut acolo, singur 

şi agăţat ca dracu de catarg, 

mare lucru parcă nu era de capul lui 

şi ah! Da..mai era ceva, 

polonicul ăla, plecând din bucătăria zeilor 

plin de arome, flori, vise şi gânduri 

şi care până să ajungă sub ochiul şi gura 

bărbatului 

devine tot 

doar un amestec de viespii, vipere şi alte rele. 

Scrisoare de pe lună 


Pentru un om abia mutat pe lună 
nu mă pot plânge 

lucrurile ţării mele şi de aici se văd la fel de 

mici şi de dureroase 

numai zgomotul mării 

lovind stabilopozii de la Constanţa 

cu fiecare zi care vine sau trece 

se aude tot mai accentuat 

cum sunt şi trăsăturile celei ce mă-nsoţeşte 

oarbă solitară fără a-mi spune un cuvânt 

numai mângâindu-mă pe creştet 

cu cele patru braţe ale sale 

(în pauzele dintre excesele mele de scriere) 

dulăul din şinele lărgit 

crescând şi el tot mai negru, 

negru. 

împreună, toţi trei, am da bine într-o poză 
atât suntem atât de liniştiţi şi de frumoşi 
abia respirând de grija tăcerii 
că niciun vecin nu s-a plâns de noi până acum 
în nicio poveste. 

Orele când trec, când nu trec pe aici 
şi asta dă fiecăruia 

sentimentul tulburător de a fi nemuritor. 


...dar de unde @ 
când eu ştiu prea bine 
că pe cei doi 

chiar trupul meu îi va îngropa în sine. 


Cm drag de pe lună, 

subsemnatul, singurătatea mea poetică şi 
depresia delicioasă plină de ifose 
a sufletului (şi acesta tot al meu) 

Sansui (motiv retro) 


lei, lui, e...Sansui (macle in Japan) 


Toamnă şi de atâtea frunze, 

Nici zilele nu mai pleacă dintre noi 
Copacii moi şi mov bătuţi-n gură 
De-un vânt cu iz de saramură 
Privesc băuţi ca lipovenii 
Trotuarele de ploi. 

M-aş trage lângă un om să-mi spun povestea, 
Cum cariul rău se apropie de lemn 
Dar toţi sunt azi curaţi cum nu e decât piatra 
Unui mormânt spălat de lacrimi şi de ploi. 

Şi iată cum se furişează moda lumii în natură 
Cu toamna asta-mi beau şi minţile de apoi 
Şi dus de ape mă visez făcând amor 
Cu o fiinţă caldă-n trup de ebonită 
Şi 12 picioruşe moi. 

as vrea să-nchid usa 

5 5 

durerilor lumii 


Câteodată aş vrea să-nchid uşa durerilor lumii 

să le las un bilet şi să le spun 

că sunt plecat în vacanţă, 

că am o disperată nevoie de un concediu la 

mare 

-precum o corabie de apă- 
şi acolo, pe vele, 

renăscut ca din plămada unui nou tărâm 
să le pot usca lacrimile 
pe care toţi mi le-au lăsat. 

Dar uită-te şi tu în jurul meu: 
casa mea 

nu are nici măcar podele, 

darămite o uşă şi o clanţă pe care să pot apăsa 

nici ziduri nu are 

şi nu încape vorbă de acoperiş. 

Când plouă 

nu există nici măcar o picătură care să nu mă 
găsească 

şi când bate vântul 

nu există haină călduroasă pe lumea asta 
să-mi potolească frigul. 

De ieri, dar şi de azi şi de mâine, 
cât va exista, 

tot ce va creşte pe câmpul ăsta 
de fericire 

va creşte şi prin tălpile mele 

...şi la fel 

tot ce va muri. 


29 | P a g e 



poemul de la ora 12 


Mirelei 


Poemul de la ora 12 
A venit cum veneai tu odată 
Să vezi dacă mai trăiesc, 

Dacă mai respir 

şi dacă mai sunt în stare să iubesc: 
totul deodată şi alandala 
cum obişnuiam când eram 
apropiaţi şi geloşi. 

Şi ca şi tine şi el a plecat 

cu toate răspunsurile la zi 

despre mine şi lumea mizerabilă în care 

trăiesc. 

Şi ca şi tine 
a plecat 

fără să se împreuneze 
ori să-mi mângâie 
măcar mâinile muncite 
ori privirile obosite 
de tine 

ci numai aşa 

fandosindu-şi buzele şi părul 
a închis fereastra. 

S-a dus. 

Adevărul e 
că nici tu şi nici el 
nu aţi fost pentru mine 
Pasărea de foc 

pe care am aşteptat-o o viaţă întreagă. 

Ci numai jocul parşiv 

al minţii şi inimii mele, 

un fel de-a v-aţi ascunselea 

într-un con de umbră 

unde nicodată nu am avut 

100% acces. 

Dar nu-i nimic 
în curând vă voi învinge 
ca un gladiator: pierzând, 
şi nu mă veţi mai găsi 
aşteptând 

Numai atât pot să vă spun 

ca-n bancul cu poliţiştii proşti 
la ora 12 

şi eu mă voi ascunde 

după limba cea mare a ceasornicului. 

Două cubuleţe de gheaţă, 
Monser! 

5 


lui Dăncuş şi lui Viorel ca să le meargă bine toţi anii! 


Of! nici nu am început bine anul că mi-am şi 
şubrezit o balama 

nu ştiu cum, clasic, totul s-a întâmplat într-o 
secundă, 

stăm ca deobicei rezemat în pervazul Raiului, 
deschis înspre lume ca o fereastră 
nicio idee de îngrijorare, 
înapoia mea 

se auzeau ca puii de cloşcă 
ghioceii 

mestecând grăuţe prin zăpadă 
când deodată un vânt s-a pornit 
m-a cutremurat ca un gând năpraznic, 
şi am alunecat, 

băutura s-a dus sufletului pe pustii, 

pantă mare din cer până la pământ, 
penele mele toate de lebădă albă, 
varză, murdare de mâl, 
m-am trezit buşit 
doldora de vânătăi 
în plin nou an. 

Să fie semn rău? 

Să fie unul bun? 

Ceasul ori dumnealui (Ucigă-1 Toaca)? 

Cine să ştie?! 

Acum numai aş vrea să mă pot ridica oleacă 
şi să-mi pot recupera o ţâră din demnitatea 
ştirbită 

în rest...dacă se poate şi nu e cu necaz: 

- Monşer! 

ăl' cu barba sură din cer de nu-i mai ajunge 
până-n Lună ! 

2 cubuleţe de gheaţă şi atât! 

(vorba unui haiduc de renume) 

La Mulţi Ani! 

Sagrada Familia 


(Turism exotic cu moaşte 
şi... audienţă) 


Facem un tur... 

Barcelona 

...şi el, Principele, 

zeu neîncoronat al Barocului 

Mai întâi faţa, umerii ridicaţi 

braţele ca o argintărie amanetată 

apoi corpul în întregul lui 

numai filigran şi dantelă 

şi Da! sunt aici 

ca într-un singur fetus 

-eu- 

cu mine însumi 
în mine însumi 
ca într-o peşteră, 
aporia e gata, 
de aproape 50 de ani 

doar piatră 

aşa cum ne-am obişnuit, 
parapsihologia şi ea 
derapând într-un picior 
pe un patinoar sclipind de gheaţă 
în puţin suspans 
şi neîncredere 

Oedip plânge ca Tristan şi Isolda la lumânare 

iar lumină e doar 

cât să ne cunoaştem întunericul 

faţă în faţă. 

în definitiv, e vorba de o catedrală 

mereu e vorba numai şi numai 

despre o catedrală 

ridicată ca un acrobat pe catalige 

pe o grămăjoară de oase 

şi bune intenţii 

absolut fără nicio finalitate. 

Vorbim... 

Bilete încă nu se vând 
mumia lui e încă aşteptată 

să moară dracului 
şi să se usuce 

să-şi scoată gărgăuni din cap 
şi să producă mir (dacă se poate) 
între timp prietenii, toţi, 
beau 

vin, ţuică şi orice e alcool 

cât încape 

unii şi pe ascuns 

şi limita extremă a mesajului lor 

atinge necondiţionat Cerul, 

zonele cele mai incerte ale Universului 

zonele cel mai greu de pătruns 

dintre îngeri cad unii ca spicele 

dintr-un singur mănunchi, 

ca dintr-o singură flacără 

numai cu un pahar şi o halbă. 

Viaţa e teribilă printre atâţia zei! 
NASA moare de invidie 
ca în toate discuţiile ce le-am avut 
despre orice şi oricum 
din anii care s-au scurs 

Vorbim... vorbim 


Iată-mă, vin! zic 

şi mă apropii din ce în ce mai bine 

"Ultimul refrigerat" a plecat şi a revenit printre 

voi 

"Bucuraţi-vă!" 

aş minţi dacă nu aş recunoaşte 
cât de mult îmi place să vă spun asta: 

"Aşa cum m-aţi ocrotit, iubit şi minţit" 

Până la ultima suflare 
Până la ultima suflare 
Până la ultima suflare 
Mă-nalţ ...ca să cobor 
Doamne, iartă-mă! 

Luna la Brăila 


oraşului meu iubit 


Mi-ar fi plăcut să cânt jazz cu prietenii mei 
şi oraşul întreg să cânte odată cu noi 
seara să ne urcăm fericiţi pe acoperişul unei 
case 

din centrul vechi 

şi mai departe de dragul dunării păşind 
peste cupola de aur a bisericii lipovene, 
ca fluturii-n noapte de uşori 
să încălecăm obrajii lunii. 

De-acolo să le cântăm salcâmilor şi străzilor 
şi docurilor şi oamenilor de gheaţă 
până ce înnebuniţi de strune 
şi zorii unei lumi mai bune 
vor dansa cu noi. 

Mi-ar fi plăcut. 

Mi-ar fi plăcut ca dintre noi niciunul să nu fi 
cunoscut 

delirul, divorţul, moartea ori exilul 
şi dimineţile toate să ni le fi petrecut adunaţi 
la piticaş ori la trei saivane 
în compania lui Thelonius Monk 
şi miros de havane. 

Mi-ar fi plăcut. 

Mi-ar fi plăcut pe lume să fi venit înaintea 
mamei mele 

şi în oraş de noaptea învierii 
să-l fi ascultat în centru' la mar ia filotti 
pe Louis Armstrong cântând 
Mi-ar fi plăcut. 


Mi-ar fi plăcut, dacă asta ar fi ajutat 
Eu nici să nu fi existat... în definitiv 
numai toate celelate să se fi întâmplat 
întocmai. 

Aşa mi-ar fi plăcut. 

Bătrânul copac 


memoriei poetului Rodian Drăgoi 


Bătrânul copac se pregătea să moară 
deşi din cer era privit de acelaşi chip de ceară, 
deşi prin umbra lui treceau grăbiţi 
aceiaşi oameni ce-1 ştiau de o viaţă. 


Oh, câte zile nu le vorbise el 
prin tot atâtea nuanţe 
şi câte nopţi nu le-a şoptit frunzişul lui 
din colţul ăla înnegrit de stradă. 


Bătrânul copac însă se pregătea să moară, 

deşi prin trup ca-n prima zi 

urca aceeaşi sevă, 

deşi memoria-i vorbea 

acum din ce în ce mai trează. 

Bătrânul copac îmbătrânea rapid 
cu fiecare clipă 

şi-n fiecare cerc al său simţea cumplit 
cum o neştiută lamă îl străpunge 
adânc, 
adânc 

tot mai adânc 


42 | P a g e 



Pe cai mari 


Azi sunt pe cai mari! 

Dacă mă veţi vedea trecând pe lângă voi 

să nu încercaţi să mă opriţi 

sunt un fuior, un taifun, 

o vălmăşie de lucruri zburând alandala 

având totuşi un centru 

imposibil chiar şi pentru mine 

de înţeles, 

o mulţime de lucruri bizare puse laolalta 

de peste tot şi din toate 

unele minunate, altele de toată sila, 

dar voi nu trebuie să ştiţi nimic din toate astea 

de aceea vă spun: 

dacă mă vedeţi pe lângă voi trecând 
să nu încercaţi să mă opriţi! 

Vă rămâne în dar numai viteza mea, 
imaginea acestui fuior trecând, 
traiectoria lui prin văzduh 
învârtindu-se până într-un sfârşit 
şi atât. 

urşii carpatini 


Şi vine lumea să mă-ndrepte 

Curg urşii carpatini din vârfuri de omăt 

Cu labele de miere pângărită 

Să-mi frângă stricăciunea şi să-mi culce 

tot golul la pământ ce creşte 

neauzit în pieptul meu. 


Eu îi las pe toti să calce 

Să sfarme, să lovească cât doresc 

Şi nici nu ştiu ce a fost mai greu 

Ce simt, ce văd 

Sau ce înţeleg din toate astea. 


Şi vine lumea să mă-ndrepte 

Curg ursii carpatini din vârfuri de omăt 

Cu labele de miere pângărită 

Să-mi frângă stricăciunea si să-mi culce 

tot golul la pământ ce creste 
neauzit în pieptul meu. 

Călcâiul lui Ahile 


Poezia e durerea de călcâi a lui Ahile 
La mine însă se manifestă rar 
Şi nu-mi aduce moarte 


Doar ceva disperare, consum mare de băutură 
implicit costuri, 

o proastă reculegere şi multă, multă ruşine. 
Slavă Domnului, ea are în schimb 
şi o latură de farmec şi basm: 
mă face nevăzut 

cât ai clipi din gene: Hocus-Pocus! 

Totul ca la carte 


Ca să-l înţelegi bine pe Don Quijote 
Nu trebuie să te naşti mecanic şi să te pricepi 
la mori. 

Trebuie numai să treci de pragul a cinzeci de 
ani 

Să fii deja reumatic şi prin colţul gurii 
Să-ţi zâmbească parşiv secera lunii 
înfiptă acolo teribil cu dinţii, în solul inimii 
tale, 

Atinsă de o înduioşătoare iubire târzie. 

Altfel e literatură la radio. 


Dacă vrei însă să-l pricepi pe însuşi Cervantes 
Asta e cu mult mai complicat 
Trebuie până la cinzeci de ani să nu fi scris 
nimic, 

Dar absolut nimic important, 

Să fi divorţat cel puţin o dată 

Şi de povara datoriilor să nu te fi eliberat 
niciodată. 

Să-ţi fi riscat viaţa în nenumărate bătălii 
navale 

Şi de-o mână să te fi lepădat la Lepanto 
Să fi fost deja vândut ca sclav la barbari 
Şi cinci ani să te chinui să evadezi 
De pe tărâmul Africii negre 
Fiind trădat de colegii de temniţă. 

Altfel e numai şi numai wikipedia pentru cei 
mici. 


Dar să cunoşti cu adevărat toate astea 
Şi-n acelaşi timp să rămâi sănătos la trup 
Şi zdravăn la cap 

Tot timpul egal cu tine însuţi bând şi visând, 

Iubind din nou şi din nou bând 

Pur şi simplu aşa ceva e imposibil 

Şi nu s-a mai înregistrat pe pământ 

sau trebuie să ai stofă de critic literar 

şi să te cam doară în cur de toată facerea 

lumii. 

De câte ori... 


De ce tot cade versul meu răsfrânt şi trist în 
astă lume 

Când eu în trupul lui ascund atâtea bucurii sub 
tot atâtea nume? 


De ce se duc şi nu se mai întorc atâtea clipe-n 
care am râs 

Când numai lor le-am fost poet şi numai lor eu 

le-am vorbit 

De câte ori am petrecut 

Pierdut pe drumul meu de rime. 


De căte ori să mă hrănesc cu vânt 
Când l-am urât ca nimeni altu' 

Şi atâtea frunze am plâns privind 
încât şi ochii mei au devenit tomnatici. 

De câte ori să cad şi să mă ridic de câte ori? 
Când visele ca clipele în jurul meu se aprind 
Şi ard ca sarea-n focul minţii. 


De câte ori să-mi spun că sunt 

Şi inima-mi de câte ori să prindă iarăşi viaţă? 

Când numai ei m-am închinat 

Şi numai ei i-am recitat 

cu aceeaşi neschimbată voce. 

de câte ori? de câte ori? 

Agonie 


Este doar apa murdară infiltrată în "bureţi" mi- 
ai spus 

Impurităţi. Există muşchi şi microvietăţi care 
asta fac, 

absorb totul, chiar şi corpul uman 
Dovedeşte şi tu că poţi mai mult 
şi filtrează, omule. Filtrează 


asta fac i-am răspuns eu nervos peste 

obosit de toată munca 

zi şi noapte numai asta fac 

cu voie sau fără voie tot timpul 

de nu mai ştiu ce şi cât să mai arunc peste 

bord 

în plus, să fiu cinstit 
a ajuns să-mi fie frică 
dacă nu-mi mai rămâne nimic, 
nimic. 

deloc singuri în vieţile şi 
depărtările noastre 


La moartea lui John Lennon, Salvador Dali a 
lipsit 

Dar când l-am întrebat cum a fost cu putinţă 
Din vârful mustăţilor sale spadasine 
Catalanul mi-a şoptit doar atât: 

Dar oare pentru cine dacă nu pentru el 
Am pictat eu singurul meu Crist? 

Când a murit Fredie tocmai ce ieşisem cu 
soţia 

De la fimul Unforgiven al lui Clint Eastwood 
Şi auzind teribila veste amândoi am amuţit. 
Bulevardul Karl Marx forfotea afară de lume 
Ca după un cutremur 

(extrem de ciudat pentru un oraş de provincie) 
Şi brusc m-am simţit ca şi cum aş fi păcătuit, 
însă dacă nu şi pentru Freddie 
Filmul acela oare pentru cine s-ar fi produs? 

La fel şi cu filmul Philadelphia , ori cu muzica 
lui B.B. King 

Ori cu paşii lui Samy David Junior , ori cu 

picturile lui Lucian Freud 

Sau chiar până şi cu discuţiile mele 

despre Sansui cu Stelică 

Şi tot aşa ...cam cu tot ce facem 

fiecare dintre noi 

ori de câte ori ne agăţăm de stele 

cu micile noastre puteri 

ca de-acolo să ne putem privi 

şi teama 

dar şi speranţele 

drept în faţă. 

Doar să o facem. 

Amintiri, amintiri, 
amintiri 


Zilele trecute aşezase Vakulovski o poză pe 
facebook 

Cu Lorca recitând în faţa plutonului de 
execuţie 

Nici nu cred că era una autentică 
cum e cea a partizanului sârb 
râzând şi privind fără pic de frică 
spre focul mitralierelor germane, 
poză devenită reper pentru specialişti. 


Desigur gestul rămâne şi îl credem toţi. 

Faza asta mi-a reamintit de o mulţime de alte 
lucmri 

In primul rând de vara aceea petrecută în 
Granada 

şi de colierul înzăpezit al munţilor din zare, 
de dincolo de casa lui Lorca 

apoi de reacţia extrem de agresivă a ghidului 
acelui muzeu 

când l-am întrebat unde le este înmormântat 
Poetul. 

La fel îmi caut şi eu azi trecutul şi amintirile 

cum Spania îşi caută şi ea 

adevărul şi trupul ascuns al poeziei sale. 


Şi de o altă poză în care sunt fotografiat stând 
la o masă 

într-un club de dans cu două persoane scumpe 
inimii mele 

pe când aşteptam să fiu ridicat din clipă în 
clipă 

şi trimis înapoi în ţară. 

Pe atunci asta mi se părea sfârşitul lumii 
abia acum înţeleg 

că ar fi putut fi doar începutul unei lumi mai 
bune pentru mine 

însă timpul şi emoţiile omului sunt atât de 
schimbătoare 

şi cu ele odată ceva mereu se desprinde din 
noi 

şi pierdem definitiv 

că apoi să putem pierde şi mai mult 

fără sfârşit... mai mult. 


Ironia face ca acea poză să fie tot aşa prinsă 
cum am vazut-o în prima zi 
într-o ramă comună cu un ceas care s-a răsucit 
ce s-a răsucit şi a murit 

Tic-tac, tic- tac... nici măcar în imaginaţia mea 

el nu se mai aude 

şi e clar că nu recitam poezii acolo 

nici prin gând nu mi-ar fi trecut, 

după trei ani de supravieţuire ca emigrant pe 

străzile Londrei 

ajungi un bun practicant zen fără să-ţi fi 
propus 

şi paharul ăla de guineess de pe masă ce se 
vede în dreptul meu în poză 
stă mărturie clară pentru asta. 

Purtam cămaşa împrumutată a unui prieten, 
fără să-i fi spus 
şi o geacă la fel 

scaunele erau îmbrăcate toate intr-un pluş 

verde ce se dorea luxos 

dar era de fapt de prost gust 

peste tot candelabre, lumini, oglinzi, 

reflectoare 

şi într-o margine a sălii un bar uriaş 
unde pentru 5 lire ţi se livra un poitin 
adevărat. 

Pe scenă cânta super o trupă irlandeză 
faimoasă pentru acele timpuri 
: The indians 

şi chiar mă fascinau, câte pene aveau ei în 
recuzită numai văzusem de la filmul 
cu Pierre Brice în rolul lui Winnetou, 

Femeia de lângă mine era ca un interior pictat 
de Velazquez, 

intr-atât de elegantă şi sofisticată 

şi amândoi priveam către gardă cu figuri de 

ceară, 

iar în spatele meu de undeva, de unde nu se 
ştie, 

se ivise umărul dezgolit al unei femei 
necunoscute 

ce comanda cu voce puternică 
şi mai multă băutură 

sau poate era doar aripa ocrotitoare a unui 
înger 

Fotografia e însă taiată în ambele laturi ale ei 
persoana din faţa noastră nu se vede nici ea 
numai paharul de bere abia început 
scrumiera la mijlocul mesei ca un sacrilegiu 
pentru privitorul de azi 
şi în partea de jos a fotografiei 
un singur picior al acelei domnişoare 
frumos încălţat într-un pantofior clasic, de 
cabaret 

briliant de strălucitor. 


Eu imi ţin mâinile ca şi cum ar fi fost deja 
încătuşate 

Jucam al naibii cât puteam de bine şi jucam 
prost 

rolul unui spaniol cu puţine cuvinte în limba 
sa maternă 

Toate filmele îmi explodau în cap ca nişte 
artificii 

România încă nu intrase în Uniunea 
Europeană 

şi la metrou şi în staţiile de autobuz se făceau 
puternic razii. 

(şi vor reveni după brexit, năravurile tind să se 
păstreze) 


Trupa tocmai anunţa un mare hit al lor 
şi am zburat fericiţi că puteam dansa, 
când mai aveam ocazia s-o facem apoi? 
de aici a apărut şi salvarea 
Am dansat cât mai aproape de scenă neîncetat 
câteva ore, 

iar la sfârşit "regizorul" a încremenit sala 

se intona imnul irlandez 

şi garda a trebuit să se oprească şi ea. 

Atunci eu am ieşit să fumez o ţigară afară 
prin uşa "Personalului tehnic" 
cu băieţii ce începuseră să care deja 
la autocar 

din echipamentul acustic. 

îmi surprind viaţa... 


îmi amintesc cum stăm în unele veri 
cu câte un prieten, la joacă, obraz lângă obraz 
privind de aproape minuni de lucruri, 
amândoi. 

Fiecare trăia în respiraţia celuilalt ca într-o 
rnantră 

iar bătăile inimilor noastre pe cerul copilăriei 
alergau norii cu rezonanţa lor puternică. 
...mult mai târziu aveau să sosească.. .ele, 
cuvintele, 

cu perversitatea şi indecenţa lor ascunsă, 
indusă, complementară, cifrată 
întotdeauna însă au fost şi au rămas 
doar emoţiile care au contat 
...până târziu în adolescenţă. 

Acum cu un exerciţiu al privirii 

de aproape 50 de ani 

îmi surprind viaţa, respirând tandră 

şi de nerecunoscut pentru mine 

lângă o nouă prietenă a sa, 

obraz lângă obraz, 

arătare ciudată, 

întunecată 

aş spune ca moartea 

dacă aş fi cunoscut-o. 

Amândouă de-acum mă privesc 

într-un mod cât mai batjocoritor 

şi în serile nesfârşite de iarnă 

prietenia lor 

din ce în ce mai strânsă 

pe solul inimii mele 

lasă unne adânci de sănii 

ca nişte răni 

şi sufletu-mi îngheaţă. 

Cum altfel? 

post & pre... 


Am luat Crăciunul şi l-am pus tot într-o cutie 
moşii cu barbă, piticii, globuleţele, 
bradul, jucăriile pentru cei mari 
şi mici, 

îngerii, căprioarele, beteala şi instalaţiile de 
lumini 

iar pe Domnul Isus şi pe Maria 

alături de păstori şi de cei trei magi, 

i-am înfăşurat cu grijă într-o folie cu bule. 

Până la viitoarea Sa naştere 

toţi vor sta aşa, 

bine împachetaţi 

şi nimic nu li se va putea întâmpla, 
numai eu tremurând ca varga, 
fir năuc de praf, 

voi aluneca pe apa lucrurilor din jurul meu 
neştiind dacă mâna care îi va despacheta 
va fi tot a mea. 

Din punctul suprem de 
vedere al vieţii la plecarea 
unui zeu 


memoriei lui Emil Brumam 


Viaţa mea nu l-a citit pe Plotin, nici pe Platon 
şi nici nu a ros buchea vreunui text al sfinţilor 
părinţi 

şi de câte ori eu am trăit cu entuziasm 

şi ea a trăit în mine cu un entuziasm egal 

şi de câte ori eu am fost la un pas de zbor 

şi ea tot la un pas a fost 

indiferent de natura mediului ce ne transporta. 

Pentru că nu?! ... şi lucrurile aşa stau cu 

adevărat, 

nu e deloc uşor să păstrezi vie 

toată aceasta tensiune şi imponderabilitate 

neprimejduită 

în interiorul unui vas atât de fin, 
de porţelan. 


De aceea de câte ori se moare 
amândoi privim la fel de bâlbâiţi 
şi îngrijoraţi în jurul nostru 
şirul nemuritorilor ce se duc, 
pentru că restul, oricare ar li acesta, 

-şi asta e bine să ne intre odată şi definitiv în 
cap- 

e numai spirală fără început 
şi necunoscut deplin. 

metamorfoze (1) 


mă uitam azi la o listă cu nume pe care am 
scris-o în alt secol 

cu un creion chimic pe o bucată de lemn 
- de atunci s-au întâmplat multe - 
şi la numerele de telefon trecute acolo. 

Mi s-a părut a fi o culegere de date încifrate. 
Tot ce puteam citi era numai "el", “ea” 
şi apoi de fiecare dată 

eram aruncat cu violenţă, dincolo de tărâmul 
memoriei, 

de un nou val de cifre, la fel de lipsite de orice 
importanţă. 

...aşa m-am convins că devenisem deodată...o 
pasăre! 

şi zburam liber, 

dacă nu (cumva)...un lucru şi mai mic, 
mai ascuns şi mai de preţ, 
cum ar fi un greiere beat lângă tulpina unei 
ierbi ameninţătoare prin înălţimea ei, 

ori un purice de apă aflat pe uscat şi fără colac 
de salvare. 

începusem aşadar.. .să dezvolt pentru prima 
oară 

o nouă conştiinţă, o nouă viaţă 
în mine, 

încălzită de un limbaj propriu, intraductibil, 
pentru oricare dintre numerele aflate în lista 
aceea 
a mea 
învechită 

în creionul ei chimic cum se afla 
pe o bucată de lemn. 

metamorfoze (2) 


motto: ...şi în lumina zâmbetului vostru 
ziua de azi s-a repovestit şi a avut gustul celui mai 
aromat fruct posibil: “Neranţula ” 


în casa-n care ne-am mutat 

"înfăşurată cum e, cochet, în kimono-ul ei de 

Pyracantha", 

înaintea noastră a trăit un cuplu de englezi, 
acum trecuţi de 90 de ani, 
alţi doi afacerişti celibatari (însă aceştia doar 
pentru puţin timp) 

iar înaintea acestora, două familii de refugiaţi 
din timpul celui de-al doilea război mondial: 
o familie de japonezi şi o alta de poloni. 

Pe vremea aceea încă se mai vedeau 
de jur împrejur, pe dealuri, 
livezile înflorite de măr. 

Fiecare a lăsat pe lângă casă 

cel puţin un semn al timpului şi trecerii lui: 

unul ne-a lăsat mărul din mijlocul curţii, 

un altu' firul acela de Pyracantha pe zidul 

casei, 

iar polonu' e cel care a zidit buncărul ăla 
zdravăn din beton şi piatră 
pe care eu m-am chinuit să-l dărâm acum 
câteva veri 

şi pe locul căruia am ridicat apoi - în semn de 
victorie - o terasă străjuită de struguri. 
Doamnele, în timpul ăsta, şi-au continuat 
desigur una alteia munca, 
în grădina de flori. 

Bătrânii încă ne mai întreabă de măr, de 
răsadurile din spatele curţii şi dacă mai ţinem 
magazia veche-n picioare, 

-ne scriu aşa, cam o dată pe an, de undeva de 
prin Yorkshire- 

despre ceilalţi nimeni nu mai ştie nimic, 
iat acum urmăm noi, 

un drac de irlandez şi o bomboană de fată 

româncă, 

deşi am înţeles că viaţa nu se retrage niciodată 
cu adevărat 

din casele în care au locuit oameni vii. 

metamorfoze (3) 


cum toate florile mele vorbesc de la sine 
doar de bogăţie, 

lângă mine sărăcite rămân numai ele, 

dintre toate îndurările firii 

cele mai puţin norocoase: 

poeziile 

şi nostalgia lor 

după timpul în care, 

spiritul omului se lepăda singur de carne 

şi din albia sa de lapte 

ca pruncul Isus se hrănea 

din ţâţa fecioarei Maria, 

direct de la esenţe. 

distonante 

5 


Adelei 


între a vâsli împotriva apei şi a vâsli împotriva 

deşertului, 

nicio diferenţă. 

cum nu există o diferenţă considerabilă 
- folosindu-ţi pânzele - 
între a naviga 

pe apă, pe nisip sau pe zăpadă 

(nu am spus pe cer!) 

poate numai gustul săgeţilor de sticlă 

din nisipul înghiţit să fie mai dur 

decât al celor ce se nasc din salinitatea mării 

sau din zăpadă... 

pentru o minte de copil. 

Cum tot pentru ea, 

gustul celor pe care i-a cunoscut 

şi al celor de care abia acum se apropie, 

precum şi al celor pe care i-a iubit 

cu al celor pe care abia de-acum încolo 
se va strădui să-i iubească, 
nu poate decât să semene 
ori cel mult să rănească la fel. 

Prietenia ca şi viaţa îşi are mimetismul ei, 
în special pentru un navigator vicios: 
ieri trecând printre banchize mari de gheaţă, 
azi desprinzându-se din împresurarea unor ape 
calzi, 

mâine salutând pe alţii 

ce par a fi o nouă insulă de fericire 

în mijlocul unui deşert. 

...dar nu este deloc aşa. 

...la 50 de ani 


Am scris şi am fost mereu împotriva poeţilor 
trecuţi de 50 de ani, 
i-am urât şi mă urăsc. 

Am visat la libertatea lui Labiş 
Doar mă ştiţi cât de cât... 
nu mă joc şi nu fac concesii 
dar azi doi îngeri 
cu aripile pline de lumină 
au venit şi mi-au şoptit altfel. 

Altfel cu totul. 

îmi pare sincer rău şi îmi cer scuze 

că nu mă mai pot păstra acolo 

aşa cum mi-am dorit, dar 

l-am văzut ca-n vis pe Arghezi tremurând 

căutându-şi ochelarii în timp ce muncea la un 

vers, 

pe Vasile Voiculescu gândind încă strofe pe 

patul greu de suferinţă 

şi încă, şi încă pe mulţi alţii... în temniţele 

comuniste la o vârstă înaintată, vecină cu 
moartea 

şi nu mai pot să îmi păstrez înaltul... ideal 
Am greşit! ştiu 
sunt vinovat 

dar nu despre mine e vorba 
Vă implor 
iubiţi-vă poeţii! 

Adeseori vă iubiţi mai mult frigiderul 

şi vă costă bani cât consumă 

Noi însă nu consumăm nimic 

Dimpotrivă până şi ce bem e pe datorie 

Dar măcar lăsaţi-ne sentimentul că vă suntem 

aproape. 

The Blues Brothers 


lui Stelică 


Când ajungi în noapte şi te visezi 
discutând, bând şi drogându-te cu John 
Belushi 

ca apoi tot cu el să arunci totul într-o 
învălmăşeală 

trecând ca o furtună prin birourile de la 
Universal Studios 

asta nu înseamnă că a doua zi vei juca la 
Hollywood 

sau că vei petrece două zile într-o celulă a 
poliţiei din Chicago 
în compania unor proxeneţi. 

Nu! nu vei rupe gura târgului nici în comedie, 
nici în R&B 

şi nici nu vei primi bileţele de ”amor” 
de la Aretha Franklin sau Ray Charles, 
chiar şi aşa, de unde sunt ei acum, 
sărmane sufletele lor. 

Nu! 

înseamnă doar că te vei trezi mai bine dispus, 

îţi vei face cafeaua şi împreună cu ea 

vei aluneca absent pe suprafaţa lucrurilor din 

casa ta, 

vei mângâia câinele şi ecranul ipadului la fel, 

feţele celor 5000 de amici, 

vei igonora cerul gri 

aşezat drept deasupra capului tău 

la o distanţă egală cu cea la care se îngroapă 

un cadavru 

şi vei fugi în oficiul tău de 3 pe 2 şi-un sfert 

să-ţi întâlneşti muza, 

fratele tău numai blues, blues 

albastru de blues, 

până şi-n cerul gurii dat cu metil, 

berea din capul dimineţii 

şi înfrigurarea că iarăşi vei arde o zi 

tot atât fără de rost 

cum a fost şi cea de ieri 

şi toate celelalte dinaintea ei. 

Un poem are 
220 de cuvinte 


Un poem are 220 de cuvinte, 
toate în hemoragie sau supurând 
şi lumea în loc să cheme o ambulanţă 
cheamă redactori şi nu-ştiu-ce directori de 
reviste literare 

să te umfle şi să te afunde cât mai repede 

în cloaca lor bine orânduită 

e şi asta o formă simplă de iubire, 

ca o desprindere, 

o pasiune vădit socială, 

un copy/paste în colaj, 

fără să vrei 

faci parte din marea ”pictură” 
ia iute o lamă şi ascunde-o sub limbă 
ca până la premiere 
să poţi rade orice urmă 
din ce-a mai rămas. 

Combustie 


Staţi, staţi, nu vă îngrămădiţi! 

-lumea dând buzna în uşa oficiului meu- 

atâtea vietăţi şi vieţi, pe rând 

le strig, vă rog! Vă rog! 

ştiu! avem probleme şi toate-s urgente 

dar azi simt că nu vă mai pot primi pe toţi 

lăsaţi afară măcar o parte din durere 

iar tu, Universule, 

dă-le asteroizilor tăi să se joace cu ceva prin 
grădină 

unde să încăpem?! deja cu planetele tale 
atingem nivelul de avarie 
şi nu-mi mai arde pragul uşii 
că m-a costat o grămadă de bani. 
Domoleşte-teîvezi bine cât sunt de aglomerat, 
de ocupat 

cât să ne mai înghesuim 

când aici e spaţiu doar pentru o inimă 

de javră, sau pentru o crimă, 

şi nici metri pătraţi nu prea avem, 

în plus mai sunt şi ăştia de la Jethro Tuli 

cântând, 

başca românii mei cu politica lor vegetală 
Suna telefonul, of! asta mai lipsea 
Alo! da, iartă-mă Dăncuş 

nu, nu pot vorbi acum 

tocmai ce a ajuns Trump prin dreptul ferestrei 
mele 

cu zidul lui chinezesc 

şi-o grămadă de mexicani îmi cad în braţe. 

Unul câte unul. 

Mi-a văzut cineva creionul? 

Staţi, staţi domnişoară, am înţeles că nu aţi 
fost iubită 

dar aici nu e sală de travaliu şi nu puteţi să 
naşteţi 

chiar pe biroul meu 

peste, peste, aceste poeme 

Sylvia! Sylvia, dragă! închide odată aragazul 

ăla 

că simt că mă sufoc, 
pleznesc de nervi 
şi mi-e frică să nu sărim la naiba 
cu toţii în aer. 

S-a întâmplat în Kenmare 


S-a întâmplat în Kenmare, 

zi însorită şi eu vagabondând fără lesă 

prin puburi şi cafenele, 

un anticar mustăcios cu două căţele tinere 

salvatoare ambele de iubire 

şi apoi de jur imprejur ne respira un cerc verde 

oraşul ca un sfânt ni se odihnea pe gene. 

Am petrecut minunat 

apoi am încălecat pe şaua unui cal care tocmai 
trecea 

şi dus am fost. 

Când am plecat 

un porumbel alb a pornit odată cu noi 
zbura paralel chiar lângă mâna mea 
gerul din mine încă îmi încreţea pielea 
şi abia atunci şi lenea asta de inimă a mea 
a catadicsit să se ridice 
zburam toţi trei acum 
peste necunoscute meleaguri 

toate clădite de viaţa din mine, 
în mine, 

Câtă risipă am gândit şi brusc 

ziua s-a întunecat 

şi am ajuns beat, târziu, acasă. 

(O viaţă nouă) 


F***! am luat marea, luna şi toate iubirile 

şi le-am împachetat 

azi le vând pe ebay 

la licitaţie, fără rezervă de preţ 

pornind de la un leu 

ca doar nu degeaba a venit primăvara 

să începem aşadar o viaţă nouă 

(mâine va fi deja veche, vorba lu’ Cătă) 

odată cu ghioceii 

care au început să moară şi ei 

unul câte unul 

cum am mai murit şi eu 


iar asta nu e ceva nou 
vorba ţiganului 

- Ce faci ţigane aici la mal? 

- Mă înec. 

Iarna ghioceilor din firele 
de iarbă 


Cât de naiv am putut să fiu şi iată-mă acum 
ajuns, 

după 50 de ani, fără puterea de-a mai crede că 

vreodată ceva 

se va schimba în bine, 

copil uitându-mă la steaua umanităţii atât de 
puţin am reuşit 

şi Dumnezeu mi-e martor cât de mult mi-am 
dorit, 

la fel şi lumea toată în vâltoarea a două mii de 
ani. 

Numai pulovărul acela a mai rămas 
cu izul lui de mucegai din lâna murdară, 
deşirată 
mereu aproape 

şi umbra sa de zeghe şi stigmat 
ca o veşnică rană şi ocară 

vorbindu-i sufletului meu în şoaptă 
de câte ori exaltat şi cu speranţă 
am strigat înnebunit de bucurie 
spre victoriile Omului. 

...dar imediat am îngheţat. 

cineva întodeauna a venit destul de repede şi a 

învăţat să tragă cu arma. 

....şi atunci cum să mai pot iubi această fiară 
şi cum să nu-mi pierd credinţa în umanitate? 
dar în visele acestui ins ce mă locuieşte, 
atât de neştiut şi de neînţeles pentru mine? 

Da, e drept, sfârşitul acestei ierni 

ca orişicare alt sfârşit 

va naşte iarăşi muguri puri prin iarbă 

din fibre ce rezistă tainic 

Dar asta numai pentru a-i strivi. 

Şi stau atunci şi ascult 

povestea bătrânului fir de lână 

prin veacuri deşirându-se 

cu izul lui de mucegai şi teamă 

printr-o lume niciodată schimbată îndeajuns 

şi suficient de bolnavă, 
gata mereu 
de alte şi alte, 
nenumărate crime. 


27 01 2019, duminică 

pasăre măiastră 


Rodicăi 


mi-a crescut o pasăre măiastră-n cap, 

în inimă, în trup 

şi cum până de curând 

lucrurile se prezentau cu totul altfel 

abia de azi 

voi o puteţi vedea 

de mine 

...o puteţi vedea. 


abia acum când iată, 

sub greutatea ei mă clatin ca omul beat 

şi printre aripile ei de foc 

abia de mă puteţi zări la faţă; 

Abia acum 

când din ce beau şi ce visez 

cu pliscul ei de aur 

bea cel puţin pe jumătate; 

Abia acum 

când din ce scriu, 
în pana ei, de pasăre deşteaptă, 
de două ori ea scrie şi mai mult 
şi este şi înaintea mea acasă. 


abia acum 

când sub sclipirea-i rece, 
a ochiului ei de răpitoare dulce, 
inima-mi când nu tresare 
doar tace. 


88 | P a g e 



Despre sentimentul de-a fi 
viu azi 


(în România anului 2019) 


De vii nu mă lipesc deloc, 

De morţi nu mă pot desprinde, 

Lângă bătrâni îngân uşor. 

Privesc înmărmurit 
Cruciada copiilor. 

Şi ca-ntr-un somn greu, 

nu-mi pot răspunde: 

care să fie rolul meu, 

în şirul acesta neîntrerupt de vişini? 

Doina Comea, Cezar Ivănescu, Lucian Blaga 

îmi răsucesc o ţigară subţire de calic 
apoi iute, lipa dintr-un degetar de ţuică, 
să nu-i treacă efectul 
şi zâmbesc Sansuiul care mă-nsoţeşte 


89 | P a g e 



cu toată electronica lui 
de parcă ar avea suflet. 


Atâtea crime 


îmi spun totuşi că sunt 

Şi îmi pare totul ...de parcă ar fi trecut. 

In parcul lui Gulliver 


lui Andreas 


Azi am mâncat o iarbă aşa de măruntă 
încât nu credeam că o să-mi ajungă 
dar mi-a ajuns. 

în parcul ăsta mai suntem doar câţiva 
dinozauri rămaşi, 
iarba e în tundră, 
şi e mereu tunsă. 

Pe lângă noi fericite 
vieţuiesc 

şi câteva ierbivore mici. 

Azi am mâncat 
cât să-mi ajungă. 

lângă noi numai: boi, cai de povară şi vaci. 

asa de 1 iunie 


(colaj tată-fiu*) 


Toţi ştim că poezia are picioare lungi 

TEQUILA, GIN, DAIQUIRI, MARTINI, 
VINO, 

CUSQUENA, ALGARROBINA cocktail 

şi toate-s numai fetiţe, 

doar fetiţe - când eşti un copil cuminte 

şi-ţi faci lecţiile vieţii conştiincios 

cu puţa-n praf 

lângă un copac de coca 

ele doar ţie îţi vorbesc 

coca, coca 

COCA 

ce dacă ai barbă 

şi cu ochi sticloşi şi plângăcioşi 

te holbezi la străinul din buletin 
shit 

ce să-nţelegi din toate astea?! 
că tot o cocă eşti, 
o cocă eşti 

şi continuui să te imaginezi 
fragil la ţâţa aia universală 
cum te alăptezi 
cu cât îmbătrâneşti, 
cu cât îmbătrâneşti, 
numai bikinii îţi vorbesc 
coca, coca, 
cocă. 

TEQUILA, GIN, DAIQUIRI, MARTINI, 
VINO, 

CUSQUENA, ALGARROB IN A cocktail 

toate-s doar fetiţe, 
de câte ori abia rezemat de un gard 
salivezi cu gândul la o sfântă palincă 
rămâi acelaşi copil cuminte 
înghesuit groaznic într-un cocon 

ghem neştiut şi necrezut de fire 
fluture visându-se 
Alexandru Macedon: 

"Tequila, sexo y marihuana 
Welcome to Tijuana 
Con el coyote no hay aduana 
Binevenida a Tijuana 
Binevenido mi amor!" 


* colaj scris la două mâini, Francisc şi 
Manuel, Londra, iunie 2019 

Vertigo 


în ultimul timp am ajuns să privesc cerul 

din ce în ce mai puţin, 

de câte ori îmi ridic ochii spre el, 

o senzaţie de vertigo 

mă cuprinde ca o anemie uşoară 

şi mă gândesc 

că nu sunt altceva, 

decât o bilă aruncată aiurea, 

alunecând fără suport 

pe suprafaţa unui joc 

infect de billiard. 


95 | P a g e 



Cu Isus în lume 


lui Radu Andriescu la aniversare 


Mi-ar fi plăcut să beau vin cu Isus Să ştiu că 
sunt cu cel mai bun dintre noi la masa Şi 
indiferent cât de setos m-aş fi dovedit De 
nimic să nu duc lipsă Mi-ar fi plăcut... 


Mi-ar fi plăcut să-L car beat pe Isus acasă 
Maica Lui să ne deschidă uşa şi să-mi iau 
două palme peste bot Cum încasam când îl 
duceam pe Grigore la mă-sa Mi-ar fi plăcut, 

Mi-ar fi plăcut să nu-1 las pe Isus să plece Şi 
amândoi să stăm aşa răstigniţi în cârciumă ca 
pe cruce Mi-ar fi plăcut... 


Mi-ar fi plăcut să nu existe niciun "după" Nici 
pentru mine şi nici pentru ceilalţi Şi să trăim 
ca într-un pub toţi în tot această lume Mi-ar fi 
plăcut... 


Mi-ar fi plăcut ca prietenia noastră Să fi fost 
de demult Şi Bătrânul Lui văzând cum stau 
lucrurile Altfel pe toate să le fi gândit Altfel să 
le fi gândit ...Mi-ar fi plăcut. 

La aniversare 


Brânduşei 


"până vine moartea să ne sărute ameţitor 

mirosind a migdale amare 

şi a zăpezi nespus de adânci şi sătule" * 

hai să ne mai aruncăm o dată 

cu toată puterea 

în marea cu gust de 

Rom de Havana de 100 de ani 

şi dezlegaţi definitiv de morală 

să ne purtăm prin valurile ei, 

îndârjiţi, turbarea poetică, 

ca pentru ultima oară, 

braţ la braţ 

înotând 

spre Insula Fericirii, 
insulă visată, 
dar necunoscută 
de om 

vreodată. 


Acolo, printre firele de aur 
ale acestei, nemaivăzute, 
fete blonde, 
în soarele inimii ei, 
ne vom aşeza 

fiecare cu şevaletul său în tihnă 
şi-n culcuşul scoicilor din jur 
vom înfige cu pricepere 
instrumentarul, 
greu de pensule. 


Pe lângă noi viaţa va curge lent apoi 
ca şampania dintr-o cupă-n alta 
din care din timp în timp 
preocupaţi fiind numai de ce pictăm 
vom gusta amândoi absenţi, 
dar cu sete. 

Sirenele şi delfinii ne vor privi miraţi 
de dimineaţă până seara 


99 | P a g e 



pânzele, 

cântându-ne din harpa luminii. 

în timp ce-n carnea solzilor 

crescând din nimic pe picioarele noastre 

ca muşchiul pădurii 

poeme de ebonită şi sare 

se vor scrie singure, SINGURE! 

singure! 


Nu ştiu cât va dura totul, 
cum nu ştiu cine 

va lăsa să-i cadă, primul, penelul 
şi se va arunca definitiv în apă 
cum numai în somn 
omul trist adânc se scufundă. 

Nu ştiu! 
nu ştiu şi basta! 


Tot ce ştiu însă e doar 

că din acel moment 

mie mi se va spune " Vameşul" 

şi tabloului acolo pictat de mine: "Tigru în 
furtună" 

Iar pe tine 

oamenii te vor striga peste ape 
cu numele tău de fată 
..." Fricld ' 

şi tot ce le-ai lăsat lor mai important spre 
păstrare 

va călători lângă inima vie a insulei 
până la sfârşitul vremurilor de apoi, 
purtând imaginea unică 
în penel redată 
a unei "Căprioare rănite" 


* versuri ale poetei Dorina Brânduşa Landen 

Cea mai bună pizza 


lui Cătălin Capotă 


Cea mai bună pizza 

Nu o face Eduardo din piaţa Constituţiei din 
Palermo 

Şi nici Antonio de la restaurantul Casa Mia 

din Hatch End-ul meridional 

Ci prietenul meu Bulgaru 

Din Sarmaţia Superioară 

Şi asta în ciuda numelui său 

Rătăcit, alunecând 

Nimeni nu ştie sub ce chip 

Pe o spirală necunoscută vreodată. 

Brăila e un oraş martir... 

9 

Ce faci, Gelu? 
- II iau pe D-zeu 
chiriaş. ” 

Brăila e un oraş martir 
Cu deschidere la Marea Egee 
Prin trupul ei de plasă marinăresc 
Hoinăresc şi se pierd 
Corăbieri cu nevăzute feţe. 

Un astfel de lup de mare 
A fost şi prietenul meu: 

Gelu. 

(Căprioara, 17 august 2019) 

îmi sunt zilele-ntinse 


lui Joni, Ella, Andrei şi Kiki 


îmi sunt zilele-ntinse 
Ca solzii de şindrilă 
Singur închis în trupul vieţii 
Ca într-o casă 
Stau şi beau 

.. .şi beau şi praful de pe masă! 


(Apold. august 2019) 



Va veni un timp... 


Luminiţei 


Va veni un timp 
când îmi vei bate obrazul 
şi el va deveni nisip. 

Va veni o vreme 
când inima mea 
în loc să cânte 
va sta. 

Cum îngheţaţi 
stau doar merii 
după furtună 

Aşa vor sta şi iubirile toate 
cum eu însă nu am stat 
şi am trăit cum nu credeam 
că am să pot trăi, 
cu toată, 
toată fiinţa mea. 

Va veni un anotimp 
când vei atinge numele meu 

si el ca niciodată de întreg 
va deveni pământ, 
numai pământ. 


poem scris la două mâini, Brânduşa şi 
Manuel, Brăila, august 2019. 

Palatul Congreselor 


Palatul Congreselor se va închinde 

Cu numele meu într-o singură dare de seamă 

Ce s-a hotărât hotărât rămâne 

Atât cine pleacă dar şi cine se uită 

Trupul meu legănându-se 

Nu va mai flutura pe lângă aburii fabricilor 

din Bucureşti 

Şi doar umbra unui câine părăsind rapid 

graffiti-ul unui cazan de fontă 

va marca trecerea mea 

neîndoielnică 

din realitatea imediată 

în realitatea profundă: 

ham- ham! 

Am aşteptat odată la 
Cotroceni 


Am aşteptat odată la Cotroceni, 
O femeie frumoasă, 

Câteva sute de ani. 


Era o iarnă ca şi asta de-acum 
Extrem de geroasă 

Şi-mi amintesc cum i-am ghidat încălţările-i 
fine 

prin jungla minunatelor ei volănaşe 
să găsească scăriţa trăsurii. 

La vremea aceea puţine mai erau persoanele 
de pe strada Venerei 
să ceară “La Palat 7” 

Sau poate că nici nu a existat vreodată vreuna, 
nu ştiu 

că eu îs numai un ţăran prost ajuns birjar, din 
cartierul Dămăroaia. 

Oricum când am plecat duşi am fost de cai ca 
într-o clipă 

şi la Palat am găsit o mare de lumini 

iar printre ele, domniţa mea cu o mie de 
volănaşe 

aproape că nu urla de fericire, 

...ba încă mi-a mulţumit şi frumos 
şi-n mâna-mi bătucită 
mirosind a tutun şi a rachiu ieftin 
a lăsat să cadă 

unul dintre cerceluşii ei de aur 
: să fie şi pentru întoarcere! mi-a spus 
zâmbindu-mi uşor. 


Am aşteptat odată la Cotroceni, 
Câteva sute de ani, 

O femeie frumoasă. 


Şi în timpul ăsta tot atâtea s-au întâmplat, 
caii mi-au murit de bătrâneţe, 
trăsura, un boier fără noroc la zaruri 
a pus-o pe foc 

Iar eu mai nou, de ieri angajat 
la Pizza Hut, 

între două comenzi şi ceva drumuri 
revin 

şi aştept credincios 
cu scuterul la Palat. 

Am aşteptat odată la Cotroceni, 
Câteva sute de ani, 

O femeie frumoasă. 


110 | P a g e 



întunericul 


mai înainte de orice 

era o cameră inimaginabil de scundă 

cu pereţi umezi şi reci 

şi undeva acolo jos, în jurul unei mese 

ne mâneam toţi de vii 

o lumină verde asemenea aurorei boreale 

ne învăluia pe fiecare tăcut, 

ca un magnet 

şi din castronul aşezat pe suprafaţa 

mesei ce aluneca 

numai aburii nu dispăreau rapid. 

Iar în rest, 

în rest nu era niciun rest, 

numai pasărea paradisului zbura undeva sus, 

atât de sus 

încât părea că nici nu există. 

Cuprins 


Vulturul 

5 

Satul 

7 

Dobrogea 

9 

Ţi-aş trimite, Doamne... 

10 

Destul am crezut 

12 

Boi cu plai 

15 

Primăvara lui Zorba 

16 

Colonia bărbatului (#1) 

18 

Bea Domnul, beu şi eu 

20 

Colonia bărbatului (#2) 

22 

Scrisoare de pe lună 

25 

Sansui (motiv retro) 

26 

Aş vrea să-nchid uşa... 

27 

Poemul de la ora 12 

30 

2 cubuleţe... 

33 

Sagrada Familia 

35 

Luna la Brăila 

39 

Bătrânul copac 

41 

Pe cai mari 

43 

Urşii carpatini 

44 

Călcâiul lui Ahile 

46 

Totul ca la carte 

47 

De câte ori.... 

49 

Agonie 

51 

Deloc singuri 

52 

Amintiri, amintiri... 

54 

îmi surprind viaţa 

61 

Post &pre 

63 

Din punctul de .... 

64 

Metamorfoze (1) 

66 

Metamorfoze (2) 

68 

Metamorfoze (3) 

71 

Distonanţe 

72 

..la 50 de ani 

74 

The Blues.... 

76 

Un poem are... 

78 

Combustie 

79 

S-a întâmplat... 

81 

(0 viaţă..) 

83 

Iarna ghioceilor... 

84 

Pasăre măiastră 

87 

Despre sentimentul.. 

. 89 

în parcul lui... 

91 

Aşa de 1 iunie 

92 

Vertigo 

95 

Cu Isus în lume 

96 

La aniversare 

98 

Cea mai bună... 

102 

Brăila e un oraş ... 103 

îmi sunt zilele... 104 

Va veni un timp 105 

Palatul Congreselor 107 

Am aşteptat... 108 

întunericul 111 

Doamne, 
cât de uşor e 


Doamne, e atât de uşor să-ţi dai foc singur la 
valiză 

E suficient să te aşezi pe canapea 
Intr-o rână 

Să deschizi o bastârcă 

Să-ţi aprinzi o papiroasă 

Şi trecându-ţi creionul de la un deget la altu’ 

Fluierând să încerci a repara volumul de faţă. 


Doamne, e atât de uşor să-ţi dai foc singur în 
casă 

în timp ce te prefaci că mai adaugi o idee, 

Ori vreunui vers, pe ici, pe colo, să-i mai dai 
borşul pe faţă 

Apoi e timpul care trece, ţuica şi ea la fel 
Şi când nu ţi-a mai rămas decât atât 
cât să-ţi umezeşti buzele 
devenite pară, iască 

te abonezi la o ultimă mahoarcă 

şi în modul ăsta 

nu e greu deloc 

să te trezeşti ca adormi 

cu ţigara pe faţă. 

Doamne, cât de uşor e să-ţi dai foc singur la 
casă 

Şi cum altfel?! cu asemenea versuri 

după ce deja tot tu le-ai rumenit 

pe toate feţele 

şi chiar tu ai ars 

de nenumpărate ori 

cu ele, în tine, 

acasă. 

